IZVJEŠĆE KOMISIJE EUROPSKOM PARLAMENTU I VIJEĆU 7. FINANCIJSKO IZVJEŠĆE KOMISIJE EUROPSKOM PARLAMENTU I VIJEĆU o EUROPSKOM FONDU ZA JAMSTVA U POLJOPRIVREDI FINANCIJSKA GODINA 2013. /* COM/2014/0561 final */





SADRŽAJ 1............ PRORAČUNSKI POSTUPAK.. 3 2............ STANJE GOTOVINSKIH SREDSTAVA I UPRAVLJANJE ODOBRENIM SREDSTVIMA 6 3............ IZVRŠENJE PRORAČUNA EFJP-a ZA 2013. 8 4............ KOMENTARI O IZVRŠENJU PRORAČUNA EFJP-a ZA 2013. 9 5............ IZVRŠENJE NAMJENSKIH PRIHODA.. 11 6............ RAZVRSTAVANJE PREMA VRSTI RASHODA.. 12 Prilog 1. Prilog 2. Prilog 3. Prilog 4.-I. Prilog 4.-II. Prilog 5. Prilog 6. || Proračunski postupak za odobrena sredstva EFJP-a za 2013. Udio proračuna EFJP-a u proračunu EU-a za razdoblje 2007. – 2013. Analiza izvršenja proračuna EFJP-a – financijska godina 2013. Analiza izvršenja proračuna EFJP-a – financijska godina 2013. namjenski prihodi. C4 Analiza izvršenja proračuna EFJP-a – financijska godina 2013. namjenski prihodi. C5 Izvršenje proračuna EFJP-a po članku i državi članici – financijska godina 2013. Razvoj razvrstavanja rashoda EFJP-a za financijske godine 2007. – 2013. Napomena: ovom izvješću priložen je detaljan radni dokument Komisije. Puni tekst tog radnog dokumenta (na engleskom jeziku) i priložene tablice (na engleskom jeziku) bit će dostupni i na web-mjestu Europa Glavne uprave za poljoprivredu (AGRI) ( http://ec.europa.eu/agriculture/cap-funding/financial-reports/eagf/index_en.htm). 1. PRORAČUNSKI POSTUPAK[1] 1.1. Proračunski postupak za 2013. Na temelju početnog nacrta proračuna (NP) za 2013. uključujući pismo izmjene koje se na njega odnosi, dvije se strane proračunskog tijela (Vijeće i Europski parlament) nisu mogle dogovoriti o zajedničkom stajalištu o općem proračunu Europske unije za 2013. u skladu s člankom 314. stavcima 4. do 7. UFEU-a. Stoga je Komisija 23. studenoga 2012. podnijela novi nacrt proračuna za 2013. u skladu s člankom 314. stavkom 8. UFEU-a kojim nastoji približiti stajališta obiju strana. Proračun za 2013. konačno je donesen uzimajući pritom u obzir kompromis postignut između Europskog parlamenta i Vijeća u pogledu nekoliko elemenata. 1.2. Početni nacrt proračuna za 2013. i Pismo izmjene 1/2013 Komisija je donijela početni nacrt proračuna za 2013. te je 15. travnja 2012. predložen proračunskom tijelu. Odobrena sredstva za preuzimanje obveza predložena za Europski fond za jamstva u poljoprivredi (EFJP) pod naslovom 2. Financijskog okvira za razdoblje 2007. – 2013. ukupno su iznosila 44 130,3 milijuna EUR. Vijeće i Europski parlament donijeli su 25. srpnja 2012. odnosno 23. listopada 2012. svoja stajališta o početnom nacrtu proračuna za 2013. kojim se odobrena sredstva za preuzimanje obveza za EFJP smanjuju za 335 milijuna EUR, odnosno 43,8 milijuna EUR. Komisija je 19. listopada 2012. donijela Pismo izmjene (PI) br. 1 uz Nacrt proračuna za 2013. kojim su zahtjevi za odobrena sredstva za preuzimanje obveza za EFJP utvrđeni u iznosu nižem za 29,8 milijuna EUR nego u početnom nacrtu proračuna. 1.3. Donošenje proračuna za 2013. Komisija je 23. studenoga 2012. podnijela novi nacrt proračuna za 2013. kojim su zahtjevi za odobrena sredstva za preuzimanje obveza za EFJP utvrđeni u iznosu od 44 056,5 milijuna EUR. Nakon prikaza tog novog nacrta proračuna za 2013., 28. i 29. studenoga 2012. održani su intenzivni trijalozi triju stranaka (Komisija, Vijeće i Europski parlament). Vijeće je 6. prosinca 2012. prihvatilo kompromisni paket. Europski parlament je 12. studenoga 2012. konačno donio proračun za 2013. Proračun uključuje odobrena sredstva za preuzimanje obveza i za plaćanja kako slijedi: – odobrena sredstva za preuzimanje obveza u iznosu od 43 654,7 milijuna EUR i odobrena sredstva za plaćanja u iznosu od 43 660 milijuna EUR za poljoprivredne tržišne mjere i izravnu pomoć (područje politike 05 – Poljoprivreda i ruralni razvoj) – odobrena sredstva za preuzimanje obveza u iznosu od 274,7 milijuna EUR i odobrena sredstva za plaćanja u iznosu od 247,3 milijuna EUR za veterinarske i fitosanitarne mjere (područje politike 17 – Zdravlje i zaštita potrošača) – odobrena sredstva za preuzimanje obveza u iznosu od 27,2 milijuna EUR i odobrena sredstva za plaćanja u iznosu od 26,9 milijuna EUR za tržište ribarstva (područje politike 11 – Pomorstvo i ribarstvo). Ukupni proračun za odobrena sredstva za preuzimanje obveza za EFJP iznosio je 43 956,5 milijuna EUR, a njegova odobrena sredstva za plaćanja iznosila su 43 934,2 milijuna EUR. Razlika između odobrenih sredstava za preuzimanje obveza i odobrenih sredstava za plaćanja postoji zato što se za određene mjere, koje izravno provodi Komisija, upotrebljavaju diferencirana odobrena sredstva. Te mjere odnose se uglavnom na promidžbu poljoprivrednih proizvoda, na stratešku politiku i koordinacijske mjere za poljoprivredu, kao i na ribarstvo te veterinarske i fitosanitarne mjere. Naime, od izglasanih odobrenih sredstava za preuzimanje obveza EFJP-a za područje politike 05 u iznosu od 43 654,7 milijuna EUR, 2 771,4 milijuna EUR predviđeno je za tržišne mjere iz poglavlja 05 02, 40 931,9 milijuna EUR predviđeno je za izravnu potporu iz poglavlja 05 03, – 84,9 milijuna EUR predviđeno je za reviziju poljoprivrednih izdataka iz poglavlja 05 07 te 27,3 milijuna EUR za strategiju i koordinaciju politike iz poglavlja 05 08. Za pojedinosti vidi Prilog 1. 1.4. Namjenski prihodi EFJP-a[2] U skladu s člankom 34. Uredbe Vijeća (EZ) br. 1290/2005 o financiranju zajedničke poljoprivredne politike prihodi podrijetlom iz financijskih korekcija na temelju odluka o potvrdi o sukladnosti, iz nepravilnosti i iz pristojbe za mlijeko određeni su kao namjenski prihodi za financiranje izdataka EFJP-a. U skladu s ovim pravilima namjenski prihodi mogu se koristiti za pokrivanje financiranja bilo kakvih rashoda EFJP-a. U slučaju kada se dio tih prihoda ne koristi, taj će se dio automatski prenijeti u sljedeću proračunsku godinu. U vrijeme donošenja proračuna za 2013., napravljena je procjena prihoda za iznos za koji se očekivalo da će se prikupiti tijekom proračunske godine 2013. kao i za iznos za koji se očekivalo da će se prenijeti iz proračunske godine 2012. u 2013. Ta je procjena iznosila 1 533 milijuna EUR, a proračunsko tijelo uzelo ju je u obzir pri donošenju proračuna za 2013. Konkretno: – prihodi od korekcija potvrda o sukladnosti i od nepravilnosti procijenjeni su na 389 milijuna EUR odnosno 161 milijun EUR, dok su prihodi od pristojbe za mlijeko procijenjeni na 78 milijuna EUR. Dakle, ukupni iznos namjenskih prihoda za koji se očekivalo da će se prikupiti tijekom proračunske godine 2013. procijenjen je na 628 milijuna EUR – iznos namjenskih prihoda za koji se očekivalo da će se prenijeti iz proračunske godine 2012. u 2013. procijenjen je na 905 milijuna EUR. U proračunu za 2013. Komisija je taj iznos, početno procijenjen na 1 533 milijuna EUR, namijenila dvama programima. Konkretno: – 500 milijuna EUR za operativne fondove za organizacije proizvođača u sektoru voća i povrća te – 1 033 milijuna EUR za program jedinstvenih plaćanja (izravne potpore). Proračunsko tijelo je naposljetku izglasalo sredstva u iznosu od 267 milijuna EUR za prvi i 30 635 milijuna EUR za drugi program u skladu s prijedlogom Komisije. Zbroj prethodno navedenih izglasanih odobrenih sredstava i namjenskih prihoda odgovara ukupnoj procjeni raspoloživih odobrenih sredstava u iznosu od 767 milijuna EUR za operativne fondove za organizacije proizvođača u sektoru voća i povrća te 31 668 milijuna EUR za program jedinstvenih plaćanja. 1.5. Udio proračuna EFJP-a u ukupnom proračunu EU-a Konačni udio proračuna EFJP-a (odobrena sredstva za preuzimanje obveza) u ukupnom proračunu EU-a za svaku godinu u razdoblju 2007. – 2013. prikazan je u Prilogu 2. 2. STANJE GOTOVINSKIH SREDSTAVA I UPRAVLJANJE ODOBRENIM SREDSTVIMA 2.1. Upravljanje odobrenim sredstvima 2.1.1. Odobrena sredstva dostupna za financijsku godinu 2013. u EUR || Dio proračuna koji se odnosi na rashode (1) || Odobrena sredstva za preuzimanje obveza || Odobrena sredstva za plaćanja || Dio proračuna koji se odnosi na prihode (namjenski pridhodi) (2) || Predviđanja 1. Početna odobrena sredstva za EFJP od kojih: || 43 956 548 610 || 43 934 188 711 || 1. Potvrda o sukladnosti || 389 000 000 1a. Odobrena sredstva u okviru podijeljenog upravljanja || 43 610 600 000 || 43 610 600 000 || 2. Nepravilnosti || 161 000 000 1b. Odobrena sredstva u okviru izravnog upravljanja (3) || 345 948 610 || 323 588 711 || 3. Dodatna pristojba od proizvođača mlijeka || 78 000 000 2. Izmjena proračuna || || || Ukupna predviđanja za namjenske prihode || 628 000 000 3. Prijenos u EFJP / iz EFJP-a u godini || – 7 944 450 || – 12 869 715 || || 4. Konačna odobrena sredstva za EFJP od kojih: || 43 948 604 160 || 43 921 318 996 || || 4 a. Odobrena sredstva u okviru podijeljenog upravljanja || 43 610 250 000 || 43 610 250 000 || || 4b. Odobrena sredstva u okviru izravnog upravljanja || 338 354 160 || 311 068 996 || || (1) Odobrena sredstva uključena u proračun za 2013. po odbitku očekivanih namjenskih prihoda koji se prikupljaju u 2013. te onih prihoda koji su se prenijeli iz 2012. u 2013. u skladu s člankom 14. Uredbe (EU, EURATOM) br. 966/2012. (2) namjenski prihodi koji se prikupljaju. Nema iznosa prihoda koji su uključeni u liniju prihoda (p.m.)[3], ali predviđeni iznos prikazan je u proračunskim napomenama. (3) 79 % odobrenih sredstava za preuzimanje obveza odnosi se na rashode za veterinarske i fitosanitarne mjere u okviru područja politike 17 – Zdravlje i zaštita potrošača. Ostatak se odnosi na izdatke za stratešku politiku i koordinaciju u okviru područja politike 05 – Poljoprivreda i ruralni razvoj (13 %) i za tržište ribarstva u okviru područja politike 11 – Pomorstvo i ribarstvo (8 %). 2.1.2. Izvršenje proračuna za odobrena sredstva dostupna u financijskoj godini 2013. u EUR || Izvršenje odobrenih sredstava za preuzimanje obveza || Izvršenje odobrenih sredstava za plaćanja Podijeljeno upravljanje (1) || 44 961 909 263,95 || 44 961 909 263,95 Rashodi u okviru izravnog upravljanja || 340 229 347,87 || 312 088 996,62 Ukupno || 45 302 138 611,82 || 45 273 998 260,57 (1) Izvršeni iznosi. Iznos obveza i plaćanja umanjen za namjenske prihode primljen za podijeljeno upravljanje: 44 132 955 071,43 EUR. Za financijsku godinu 2013. točan iznos iskorištenih odobrenih sredstava za preuzimanje obveza bio je 45 302 138 611,82 EUR dok je za odobrena sredstva za plaćanja bio 45 273 998 260,57 EUR. 2.1.3. Izvršenje proračuna za izglasana odobrena sredstva – rashodi u okviru izravnog upravljanja Komisije u EUR || Rashodi u okviru izravnog upravljanja || Odobrena sredstva za preuzimanje obveza || Opozivi || Odobrena sredstva za plaćanja || Prijenos u 2014. (2) Odobrena sredstva (C1) (1) || 338 354 160,00 || – || 311 068 995,90 || – Izvršenje (C1) || 332 522 151,49 || – || 292 180 573,98 || 13 121 493,82 Ukinuta odobrena sredstva || 5 832 008,51 || – || 3 911 831,14 || – (1) C1označava izglasana odobrena sredstva proračuna. U ovaj su iznos uključeni prijenosi u EFJP / iz EFJP-a: – 7 594 450,00 EUR za odobrena sredstva za preuzimanje obveza i – 12 519 715,10 EUR za odobrena sredstva za plaćanja (2) Prijenos u 2014. samo za nediferencirana odobrena sredstva. Za proračunske stavke iz glava proračuna 11 i 17 iznosi preostali iz izvršenja iz 2013. preneseni su u proračunske stavke koje pripadaju financijskom naslovu 2 (koje nisu u okviru EFJP-a) i financijskom naslovu 3. Za rashode u okviru izravnog upravljanja u proračunu za 2013. bila su predviđena sredstva za preuzimanje obveza u iznosu od 338,4 milijuna EUR. U 2013. odobren je iznos od 332,5 milijuna EUR. Razlika u tim sredstvima, koja je iznosila 5,8 milijuna EUR, poništena je. 79 % odobrenih sredstava za preuzimanje obveza odnosi se na područje politike 17 – Rashodi za veterinarske i fitosanitarne mjere. Ostatak se odnosi na područje politike 05 –Poljoprivreda i ruralni razvoj (13 %) i područje politike 11 – Ribarstvo (8 %). Većina odobrenih sredstava za preuzimanje obveza EFJP-a za rashode u okviru izravnog upravljanja Komisije diferencirana su odobrena sredstva. Automatski prijenos u 2013., koji se odnosi samo na nediferencirana odobrena sredstva, iznosi 13,1 milijun EUR. 2.2. Mjesečna plaćanja 2.2.1. Mjesečna plaćanja državama članicama u okviru podijeljenog upravljanja 2.2.1.1. Mjesečna plaćanja za pokrivanje rashoda U Uredbi Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike[4] u članku 15. navodi se da „Komisija izvršava mjesečna plaćanja za izdatke koje su ostvarile akreditirane agencije za plaćanja država članica u referentnom mjesecu”. Mjesečna plaćanja isplaćuju se državama članicama najkasnije trećeg radnog dana drugog mjeseca nakon mjeseca u kojem su izdaci nastali. Mjesečna plaćanja povrati su neto rashoda (nakon odbitka prihoda) koji su već izvršeni i stavljaju se na raspolaganje na temelju mjesečnih izjava koje prosljeđuju države članice[5]. Mjesečno knjiženje rashoda i prihoda podliježe provjerama i korekcijama na temelju detaljne izjave[6]. Nadalje, ova plaćanja bit će konačna nakon provjere Komisije u okviru računovodstvenog postupka poravnanja računa. Plaćanja država članica u razdoblju od 16. listopada 2012. do 15. listopada 2013. pokrivena su sustavom za mjesečna plaćanja. Preostala plaćanja obavlja izravno Komisija za ograničeni broj mjera. Za financijsku godinu 2013. ukupni neto iznos izvršenih mjesečnih plaćanja, nakon odbitka za poravnanje i s ostalim korekcijama, iznosio je 44 132 955 071,43 EUR. 2.2.1.2. Odluke o mjesečnim plaćanjima za 2013. Za financijsku godinu 2013. Komisija je donijela dvanaest odluka o mjesečnim plaćanjima. Nadalje, u prosincu 2013. donesena je dodatna odluka o mjesečnim plaćanjima kojom se prilagođavaju mjesečna plaćanja već odobrena za ukupan rashod za tu proračunsku godinu. 3. IZVRŠENJE PRORAČUNA EFJP-a ZA 2013. 3.1. Uporaba proračunskih sredstava EFJP-a Izvršenje proračuna iznosilo je 45 302,1 milijun EUR. Taj je rashod financiran početnim proračunskim sredstvima i uporabom namjenskih prihoda za područje politike 05 – Poljoprivreda i ruralni razvoj, u visini od 1 245,6 milijuna EUR prenesenih iz 2012. i dijela namjenskih prihoda prikupljenih u 2013. u visini od 118,7 milijuna EUR od ukupno 829 milijuna EUR. U području politike 05 – Poljoprivreda i ruralni razvoj rashod za tržišne mjere iznosio je 3 193,2 milijuna EUR, a za izravne potpore 41 658,3 milijuna EUR. Rashodom koji je nastao za pojedine tržišne mjere i izravne potpore premašena su izglasana odobrena sredstva proračuna te je on djelomično pokriven prijenosom odobrenih sredstava iz drugih stavki proračuna, a dijelom iz prihoda koji je bio namijenjen proračunu EFJP-a. Nadalje, spomenuti ukupni iznos izvršenja uključuje rashode za područje politike 11 – Mjere za tržište ribarstva u iznosu od 32,2 milijuna EUR (odobrena sredstva za preuzimanje obveza) kao i rashode u iznosu od 265,9 milijuna EUR za područje politike 17 – Veterinarske i fitosanitarne mjere (odobrena sredstva za preuzimanje obveza). Za pojedinosti o izvršenju proračuna prema području politike vidi Prilog 3. Prilogom 5. prikazano je razvrstavanje rashoda na tržišne mjere, izravna plaćanja i reviziju poljoprivrednih rashoda po članku i državi članici. 4. KOMENTARI O IZVRŠENJU PRORAČUNA EFJP-a ZA 2013. U nastavku je na temelju pojedinosti koje se pojavljuju u Prilogu 3. prikazan kratak komentar o izvršenju proračunskih sredstava EFJP-a za 2013. te o uporabi namjenskih prihoda dostupnih u 2013. 4.1. Poglavlje 05 02: Intervencije na poljoprivrednim tržištima 4.1.1. Uvod Ukupna plaćanja za ovo poglavlje proračuna iznosila su 3 193,2 milijuna EUR, a financirana su iz izglasanih proračunskih sredstava u iznosu od 2 771,4 milijuna EUR, iz namjenskih prihoda u iznosu od 532,5 milijuna EUR koji su upotrijebljeni za pokrivanje rashoda nastalih u sektoru voća i povrća (napomena: pojedinosti za taj sektor navedene su u točki 4.1.3. u nastavku) i prijenosima odobrenih sredstava iz drugih dijelova proračuna EFJP-a u iznosu od 162,7 milijuna EUR. Preostali saldo namjenskih prihoda prikupljenih u 2013. u iznosu od 710,2 milijuna EUR prenesen je u 2014. U stavkama u kojima proračunska sredstava nisu u potpunosti upotrijebljena, dostupna odobrena sredstva prenesena su na druge stavke proračuna kako bi se, prema potrebi, pokrili dodatni rashodi. 4.1.2. Programi pomoći u hrani Nedostatno izvršenje odobrenih sredstava predviđeno u proračunu za 2013. za programe hrane iznosilo je 8,5 milijuna EUR i uslijedilo je zbog poteškoća jedne države članice pri provedbi svojeg programa krajem proračunske godine. Potrebno je napomenuti da je 2013. posljednja godina provedbe programa pomoći u hrani u okviru EFJP-a. 4.1.3. Voće i povrće Rashodi za ovaj sektor iznosili su 1 138,1 milijun EUR i njihovo prekomjerno izvršenje prvenstveno je posljedica rashoda država članica za potporu skupinama proizvođača za prethodno priznavanje. U pogledu operativnih fondova za organizacije proizvođača kojima je cilj financiranje programa za poboljšanje kvalitete njihove proizvodnje, promidžbe i komercijalizacije, ukupne potrebe koje su procijenjene za pokrivanje predviđenih rashoda dotičnih država članica iznosile su 767 milijuna EUR. Od tog ukupnog iznosa proračunsko tijelo odobrilo je sredstva u iznosu od 267 milijuna EUR jer je uzelo u obzir procijenjene prihode u iznosu od 500 milijuna EUR koji su bili namijenjeni financiranju tog programa u proračunu za 2013. Države članice su na kraju izvršile plaćanja u visini od 726,8 milijuna EUR koja su bila niža u usporedbi s dostupnim proračunskim sredstvima uglavnom zbog nižih plaćanja za drugi obrok za planove odobrene u 2012. jer su neke države članice precijenile svoje predviđene rashode. Rashodi država članica za potporu skupinama proizvođača za prethodno priznavanje premašili su proračunska sredstva za oko 90,4 milijuna EUR zbog velikog broja skupina proizvođača koji su pristupili tom program u određenim državama članicama. Proračun za 2013. za Program opskrbe škola voćem nedovoljno je izvršen za oko 23,3 milijuna EUR prvenstveno zbog toga što su rashodi nekih država članica bili manji od dodijeljenih proračunskih sredstava za školsku godinu 2011./12. Kada je riječ o školskoj godini 2012./2013. koja je počela 1. kolovoza 2013., rashodi država članica koji su nastali do kraja proračunske godine 2013. bili su jednaki rashodima predviđenima u proračunu za 2013. 4.1.4. Proizvodi sektora vinogradarstva Proračunske godine 2009. započela je reforma sektora vina. Trenutačno, glavna mjera preostala u tom sektoru jesu nacionalni programi potpore za vino. Za sve su ostale mjere u proračun za 2013. uključena odobrena sredstva namijenjena pokrivanju procijenjenih salda još nepodmirenih plaćanja. U pogledu nacionalnih programa potpore četiri su države članice imale neznatno niže rashode u usporedbi s iznosima predviđenima u svojim programima. Međutim, svi ostali programi predviđeni u okviru tog programa u cijelosti su provedeni, što je rezultiralo ukupnim izvršenjem većim od 98,1 % predviđenih odobrenih sredstava za 2013. Nadalje, zbog programa krčenja koji je završen 2011., u državama članicama nastali su znatno manji rashodi za plaćanje još nepodmirenih salda, što je rezultiralo nedostatnim trošenjem proračunskih sredstava za oko 4,6 milijuna EUR. 4.1.5. Mlijeko i mliječni proizvodi Tijekom proračunske godine, obrano mlijeko u prahu i maslac nisu bili predmet intervencije. Kada je riječ o potpori za privatno skladištenje maslaca, sredstva predviđena u proračunu za 2013. iznosila su 9 milijuna EUR dok su nastali rashodi iznosili 7,1 milijun EUR zbog kraćeg prosječnog vremena skladištenja za dotične količine maslaca. Kada je riječ o mlijeku u školama, količine koje su gotovo sve dotične države članice distribuirale bile su niže od količina zadržanih u proračunu za 2013., što je dovelo do nedostatnog izvršenja odgovarajućih odobrenih sredstava za oko 10,8 milijuna EUR. 4.1.6. Govedina i teletina Rashodi za ovaj sektor iznosili su 6,5 milijuna EUR za plaćanja za izvozne subvencije za govedinu i teletinu te za žive životinje u usporedbi s proračunskim sredstvima za 2013. u iznosu od 7,1 milijuna EUR za ta plaćanja, što je dovelo do ukupnog nedostatnog izvršenja u iznosu od oko 0,6 milijuna EUR. 4.2. Poglavlje 05 03: Izravne potpore Izglasana odobrena sredstva za ovo poglavlje proračuna za 2013. iznosila su 40 931,9 milijuna EUR, dok su plaćanja iznosila oko 41 658,3 milijuna EUR. Za dio programa jedinstvenih plaćanja već je bilo predviđeno da će se financirati namjenskim prihodima, što je dovelo do ovog očitog prekomjernog izvršenja koje se dijelom pokrilo ovim prihodom i dijelom prijenosima izglasanih sredstava iz ostalih stavki proračuna. 4.3. Poglavlje 05 07: Revizija poljoprivrednih rashoda 4.3.1. Članak 05 07 01: Kontrola poljoprivrednih rashoda Ovim su člankom obuhvaćene mjere poduzete u cilju jačanja mjera kontrola na licu mjesta i poboljšanja sustava provjere kako bi se ograničio rizik od prijevara i nepravilnosti na štetu proračuna Unije. Njime su obuhvaćeni i iznosi pripisani proračunu EFJP-a nakon korekcija temeljenih na postupku poravnanja računa i postupku koji se odnosi na smanjivanje ili suspenziju predujmova. Europska unija izravno je financirala mjere uglavnom za kupnju satelitskih snimaka u okviru Integriranog sustava upravljanja i kontrole (IAKS) izdvajanjem cjelokupnog iznosa od 6,8 milijuna EUR predviđenog u proračunu za 2013. za Praćenje i preventivne mjere — Izravna plaćanja Europske unije. S obzirom na računovodstveno poravnanje računâ iz prethodnih godina i u suprotnosti s očekivanim negativnim korekcijama, Komisija je sveukupno izvršila pozitivne korekcije računâ država članica koje su iznosile oko 3,4 milijuna EUR, uključujući negativne korekcije nametnute državama članicama na temelju kazni za nepoštovanje rokova plaćanja. U proračun iz 2013. uključena su odobrena sredstva u iznosu od 200 milijuna EUR za negativne korekcije poravnanja računa. Komisija je zatvorila taj račun prijenosom izglasanih odobrenih sredstava u iznosu od 203,6 milijuna EUR iz drugih stavki u proračunu. U pogledu provjere usklađenosti poravnanja računâ iz prethodnih godina, proračunsko tijelo dodijelilo je odobrena sredstva u iznosu od 108,3 milijuna EUR u pogledu pozitivnih korekcija provjere usklađenosti poravnanja računâ iz prethodne godine iz te stavke. Međutim, Komisija je 2013. donijela odluke koje se odnose i na pozitivne korekcije u korist država članica u iznosu od oko 109,1 milijuna EUR. Uslijedilo je preveliko izvršenje u iznosu od 0,8 milijuna EUR koje je financirano prijenosom sredstava iz drugih stavki proračuna. 5. IZVRŠENJE NAMJENSKIH PRIHODA 5.1. Namjenski prihodi EFJP-a Namjenski prihodi koji su zapravo preneseni iz 2012. u 2013. iznosili su 1 245,6 milijuna EUR, uključujući saldo Fonda za restrukturiranje industrije šećera, te su u potpunosti upotrijebljeni za financiranje rashoda proračunske godine 2013. u skladu s člankom 14. Financijske uredbe. Kako je navedeno u Prilogu 4.-II. ovim su iznosom pokriveni rashodi u iznosu od 143,5 milijuna EUR za operativne fondove za organizacije proizvođača u sektoru voća i povrća te 1 102,2 milijuna EUR za programa jedinstvenih plaćanja. Kada je riječ o namjenskim prihodima koji su prikupljeni u 2013., u Prilogu 4.-I. prikazano je da je taj prihod iznosio oko 829 milijuna EUR te da potječe iz sljedećeg: – korekcija postupka potvrde o sukladnosti koje su iznosile približno 593,6 milijuna EUR – prihoda od nepravilnosti koji su iznosili približno 155,1 milijuna EUR – ubiranja pristojbe za mlijeko koje je iznosilo približno 80,2 milijuna EUR. Dio namjenskih prihoda prikupljenih u 2013. u iznosu od 118,7 milijuna EUR iskorišteno je u roku od jedne godine za pokrivanje rashoda operativnih fondova za organizacije proizvođača u sektoru voća i povrća. Saldo namjenskih prihoda prikupljenih u 2013. u iznosu od 710,2 milijuna EUR automatski je prenesen u proračun za 2014. kako bi se financirale proračunske potrebe te godine. Za pojedinosti vidi Priloge 4.-I. i 4.-II. 6. RAZVRSTAVANJE PREMA VRSTI RASHODA Ukupni rashodi EFJP-a iznose 45 302,1 milijun EUR. Nadalje, ti rashodi prikazani su prema glavnim kategorijama izvješćivanja zajedno s postotkom koji čine u ukupnim rashodima EFJP-a u 2013.: Skladištenje Rashodi za skladištenje iznosili su 25,1 milijuna EUR, odnosno 0,06 % ukupnih rashoda. Taj iznos uglavnom čine rashodi nastali zbog privatnog skladištenja maslaca i maslinova ulja. Izvozne subvencije Potrošnja na izvozne subvencije iznosila je 62,4 milijuna EUR, odnosno 0,1 % ukupnih rashoda i uglavnom se odnosila na govedinu, perad, svinjetinu i proizvode koji nisu uključeni u Prilog I. Ostale tržišne mjere Osim skladištenja i izvoznih subvencija, rashodi za ostale tržišne mjere iznosili su 3 217,2 milijuna EUR, odnosno 7,1 % ukupnog iznosa te godine. Ovom su kategorijom pokriveni rashodi koji se uglavnom odnose na programe pomoći u hrani, maslinovo ulje, voće i povrće, vino, biljke namijenjene proizvodnji vlakana, POSEI i hmelj, mlijeko i mliječne proizvode, govedinu, teletinu, svinjetinu i pčelarstvo. Ti rashodi uključuju i druge manje iznose te korekcije koje proizlaze iz poravnanja računa. Izravna plaćanja Rashodi za izravna plaćanja iznosili su 41 658,3 milijuna EUR, odnosno 92 % ukupnog iznosa. Rashodi u okviru izravnog upravljanja Ovi rashodi u iznosu od 340,2 milijuna EUR (u odobrenim sredstvima za preuzimanje obveza), odnosno 0,8 % ukupnog iznosa, platila je izravno Komisija, a uglavnom su pokriveni rashodi koji se odnose na veterinarske i fitosanitarne mjere, kao i na računovodstvene podatke poljoprivrednih gospodarstava, ankete o strukturi poljoprivrednih gospodarstava, informacije o ZPP-u itd. Ruralni razvoj u okviru nekadašnje Komponente za jamstva EFSJP-a Za ove programe više nema odobrenih sredstava za preuzimanje obveza. Države članice u postupku su zatvaranja tih programa i oporavka nepropisno plaćenih iznosa. Konačni neto naplaćeni iznos u ovom članku iznosio je oko 1 milijun EUR. Razvoj tog razvrstavanja prema vrsti rashoda za razdoblje 2007. – 2013. prikazan je u Prilogu 6. [1] Ovaj postupak prikazan je u Prilogu 1. [2] Ti iznosi nisu uključeni u linijama prihoda proračuna (članak 670. za namjenski prihod EFJP-a), ali su navedeni u proračunskim napomenama za ovaj članak. [3] p.m.: „pour mémoire”. [4] SL L 209, 11.8.2005., str. 1. [5] Te mjesečne izjave o rashodima države članice dostavljaju 10. dana u mjesecu N+1. [6] Detaljne izjave mjesečno dostavljaju države članice (prema tablici 104.) 20. dana u mjesecu N+1.